  Туспуктэм: видеоысь скриншот Майя Бывальцева 23-тӥ куарусёнэ Ижкарын Тимченкоослэн ӟечлэсьтон фондэнызы пуктэм «Люди Дела» документальной сериалэз возьматозы. Шоркаръёслэсь кыдёкысь гуртъёсын улӥсь но котырысьтызы дунеез воштыны тыршись огшоры адямиослы сӥзем киноальманахлэн одӥгез новеллаез Дэбесысь шахматъя тренерлы сӥземын. Со сярысь Удмуртиысь дышетонъя но тодосъя министерстволэн пресс-лужбаез ивортӥз. Сергей Васильев – Дэбесысь электростанциын диспетчер луыса ужа. Камалась ини вордскем черкогуртсэ улосвылысь шахматъя шоркар карыны мылкыдын улӥз. Табере Дэбесэз быдэс Россиын тодо ни: отын гурт шахматистъёслэн но гурт школаосын дышетскисьёслэн огъяросси турниръёссы ортчыло.  Фильмез учкыны, геройёсын но фондлэн ыстэм муртъёсынызы вераськыны луоз «Империя шрёз» (Шрирокий пролка, 53Э) кинотеатрын 17 часысен 20 часозь. Пыронэз эркын, но азьвыл ик пусйиськыны кулэ. Тодэ вайытом, 22-тӥ но 23-тӥ куарусёнэ Удмуртиысь историлы сӥзем документальной киноя фествиаль ортчоз. Тегъёс: Удмуртия кино шахмат Дэбес  